अगर आपको अपने घर में अपने बालों के ऊपर काम करने में मुश्किल होती है, तो आप एक सलून में एक प्रोफेशनल कलरिस्ट से कंसल्ट कर सकते हैं। कलरिस्ट को बालों की देखभाल और उनके मेंटेनेंस के बारे में आप से ज्यादा जानकारी होती है और उन्हें ये भी मालूम होता है कि डाइ करने के बाद में होने वाले डैमेज को किस तरह से ट्रीट किया जाना चाहिए। एक सलून एक्सपर्ट आपके बालों के प्रकार को निर्धारित करेगा, आपके बालों को हो सकने लायक किसी भी परेशानी के बारे में जानेगा और साथ ही बहुत कम डैमेज के साथ आपके बालों को कलर करने के लिए एक हेयर ट्रीटमेंट भी तैयार करेगा। ये विकल्प थोड़ा सा महंगा हो सकता है, इसलिए इसमें होने वाले खर्च से भी अवगत रहें। उन्हें आपके बालों से कलर को निकालना पड़ेगा और फिर डाइ करना पड़ेगा, इसलिए आपको इन दोनों ही प्रोसेस के लिए उन्हें पे करना पड़ेगा। अगर आप अपने बजट के अंदर एक सलून के ही जैसे ट्रीटमेंट की तलाश कर रहे हैं, तो फिर अपने एरिया के ब्यूटी स्कूल की तलाश करें। ये भी नॉर्मल सलून की ही तरह आपके बालों पर कम खर्च में ट्रीटमेंट करेंगे और आमतौर पर आपके बालों पर अच्छा काम भी करते हैं। हालांकि, ये लोग अभी ट्रेनिंग ले रहे होते हैं, इसलिए वो आपके बालों के साथ में क्या कर रहे हैं, उसकी जानकारी रखें, ताकि आपको पता रह सके कि वो वही कर रहे हैं, जो आप चाहते हैं।  क्योंकि ये लोग स्टूडेंट्स होते हैं, इसलिए एक मॉडल की तरह इस्तेमाल किए जाने के लिए तैयार रहें। अपने दिन को फ्री रखें, क्योंकि इस प्रोसेस में कुछ घंटों का समय लगेगा। अगर इनमें से कोई भी मेथड आपको ठीक नहीं लग रही है, तो आप हमेशा अपनी ब्लैक डाइ के हल्का होने के बाद बालों को ब्राउन से डाइ करने का इंतज़ार कर सकती हैं। इस प्रोसेस में शायद ज्यादा समय लग सकता है, लेकिन ये प्रभावी है। आप चाहें तो अपनी डाइ को तेजी से हटाने के लिए एक ऐसे शैम्पू का यूज कर सकते हैं, जिसे डाइ किए बालों के लिए न तैयार किया गया हो। जैसे ही ये काफी हल्का हो जाए, फिर आप बालों को अपने पसंद के ब्राउन कलर से डाइ कर सकते हैं। आपने डेमी-परमानेंट कलर का इस्तेमाल किया है या एक सेमी-परमानेंट कलर का, उसके आधार पर, ये समयसीमा कुछ हफ्तों से लेकर कई महीनों तक भी बढ़ सकता है।
Visit a salon. Try a beauty school. Wait.